Document ID: /fineweb-2-swissfilter-quality_10-filterrobots/filtered/02038.jsonl.gz/176

Pliras organisaziuns da natira han lantschà ina petiziun che pretenda da perscrutar la muria d'insects. Vitiers stoppia la populaziun vegnir infurmada meglier davart il fenomen ch'il dumber e la varietad dals insects en Svizra sa sminueschan. Quai pretendan l'Uniun dals amis da la natira, Dark-Sky Svizra, l'Uniun tetgala dals apiculturs Apisuisse sco er l'Uniun purila svizra.
Perscrutaziuns en Germania mussian che passa la mesadad dals insects sajan svanids ils ultims 30 onns. Quant fitg che la Svizra saja pertutgada na sapp'ins anc adina betg crititgeschan ils iniziants.
RR novitads 14:00